CELEX: C2006/165/29
Language: sk
Date: 2006-07-15 00:00:00
Title: Vec C-201/06: Žaloba podaná  4. mája 2006  – Komisia Európskych spoločenstiev/Francúzska republika

15.7.2006   
            
            
               SK
            
            
               Úradný vestník Európskej únie
            
            
               C 165/16
            
         Žaloba podaná 4. mája 2006 – Komisia Európskych spoločenstiev/Francúzska republika
   (Vec C-201/06)
   (2006/C 165/29)
   Jazyk konania: francúzština
   Účastníci konania
   
      Žalobkyňa: Komisia Európskych spoločenstiev (v zastúpení: B. Stromsky, splnomocnený zástupca)
   
      Žalovaná: Francúzska republika
   Návrhy žalobkyne
   
               —
            
            
               určiť, že Francúzska republika si tým, že požadovala, aby fytosanitárny výrobok dovážaný paralelne a referenčný výrobok mali spoločný pôvod, nesplnila povinnosti, ktoré jej vyplývajú z článku 28 ES,
            
         
               —
            
            
               zaviazať Francúzsku republiku na náhradu trov konania.
            
         Žalobné dôvody a hlavné tvrdenia
   Prijatie a ponechanie v platnosti povolenia na paralelný dovoz fytosanitárnych výrobkov pochádzajúcich z iného členského štátu, v ktorom sú zákonným spôsobom uvedené na trh, podlieha vo Francúzsku podmienke, aby fytosanitárne výrobky dovážané paralelne a referenčný výrobok mali spoločný pôvod.
   To spôsobuje obmedzenie voľného pohybu fytosanitárnych výrobkov, ktoré je v rozpore s článkom 28 ES, keďže nie je odôvodnené cieľom ochrany zdravia verejnosti, zvierat alebo ochrany životného prostredia a nie je proporcionálne k cieľu, ktorý sa ním má dosiahnuť.